7. ΑΝΑΓΚ.ΝΟΜΟΣ υπ’ αριθ.790 της 3/20 Ιουλ. 1937 (ΦΕΚ Α΄ 272) Περί οδοιπορικών εξόδων Στρατιωτικών Χωροφυλακής. Άρθρ.1-1.Αι διατάξεις του υπ’ αριθ. 676/1937 Αναγκ. Νόμου και συναφών άλλων Νόμων «περί οδοιπορικών νόμων εξόδων Στρατιωτικής Υπηρεσίας», ισχύουσι και δια την Χωροφυλακήν, καταργουμένου του από 1ης Αυγ.1936 Ν.Δ/τος και παντός ετέρου τοιούτου ειδικού, αφορώντος οδοιπορικά Στρατιωτικών της Χωροφυλακής, υπαγομένων γενικώς τούτων δι’ απάσας τας περιπτώσεις, εις τους εκάστοτε ισχύοντας τοιούτους Νόμους και Β.Δ/τα δια το λοιπόν Στράτευμα, των Διοικητικών Υποδιοικήσεων υπαγομένων εις την παρ. 14 του άρθρ. 13 του 676/1937 Αναγκ. Νόμου. Για τα οδοιπορικά έξοδα της Ελληνικής Αστυνομίας (πρώην Χωροφυλακής), βλ. σχόλιο παρ. 1 άρθρ.14 Νομ. 1810/5-5 Οκτ. 1988 (ΦΕΚ Α΄ 223) κατωτ. στη σελίδα 334, 07. 2.Η δια των οικείων διατάξεων παρεχομένη εις τον Υπουργόν των Στρατιωτικών αρμοδιότης, ασκείται, καθ’ όσον αφορά την Χωροφυλακήν, υπό του Υφυπουργού Δημοσίας Ασφαλείας. 3.Δεν δικαιούνται οδοιπορικών εξόδων και αποζημιώσεων οι οπωσδήποτε μετακινούμενοι εντός της περιφερείας του Σταθμού των Ανθυπασπισταί και οπλίται Χωρ/κής. Άρθρ.2.-1.Οι εις υπηρεσίαν μεταγωγής κρατουμένων, συνοδείας προς ασφάλειαν προσώπων ή πραγμάτων διατιθέμενοι οπλίται της Χωρ/κής δικαιούνται δι’ εκάστην ημέραν παραμονής εκτός της έδρας αποζημιώσεως, οι μεν Χωρ/κες δραχ. 20, οι δε Ενωμοτάρχαι και Υπενωμοτάρχαι της υπό του άρθρ. 13 του υπ’ αριθ. 676/1937 Αναγκ. Νόμου οριζομένης τοιαύτης δια τους Υπαξιωματικούς του Στρατεύματος. 2.Των αυτών αποζημιώσεων δικαιούνται και οι διατασσόμενοι και ταξιδεύοντες δι’ υπηρεσίαν, δι’ ασφάλειαν σιδηροδρομικών αμαξοστοιχιών, δια παρακολούθησιν επιβατών ή έλεγχον των διαβατηρίων αυτών, εφαρμογήν του Νόμου περί συναλλάγματος, υπηρεσίας Αλλοδαπών, ως και δια πάσαν άλλην διατασσομένην υπηρεσίαν οιασδήποτε φύσεως. 3.Δια την πληρωμήν της αποζημιώσεως ταύτης υπολογίζεται η ημέρα της αναχωρήσεως ουχί δε και η τοιαύτη της αφίξεως. Οι επανακάμπτοντες αυθημερόν δικαιούνται πλήρους της αποζημιώσεως ταύτης. Άρθρ.3.-1.Η ισχύς της διατάξεως του άρθρ. 9 του από 17/4/35 Ν.Δ/τος «περί τροποποιήσεως διατάξεων αφορωσών τας αποδοχάς των Δημοσίων υπαλλήλων κλπ.» επεκτείνεται και επί των οπλιτών της Χωρ/κής, ήτοι παρέχεται εις αυτούς το 1/30 του αρχικού μηνιαίου μισθού των δι’ εκάστην ημέραν απουσίας εκτός της έδρας αυτών, οσάκις ούτοι ακολουθούντες με πολιτικήν περιβολήν προς ασφάλειαν Υψηλά πρόσωπα, δεν δύνανται λόγω της ειδικής φύσεως της υπηρεσίας ην εκτελούσιν, ίνα επανέλθωσιν αυθημερόν εις την θέσιν των. 2.Δεν παρέχεται ημερησία αποζημίωσις εάν επανήλθον αυθημερόν, κατά την πληρωμήν της αποζημιώσεως ταύτης υπολογίζεται η ημέρα της αναχωρήσεως ουχί δε και η τοιαύτη της επανόδου. 3.Η αποζημίωσις του παρόντος άρθρου δεν δύναται να υπερβή κατά μήνα το 1/2 του βασικού μηνιαίου μισθού των οπλιτών, άνευ προσαυξήσεων, μειώσεων ή κρατήσεων. 4.Οι εις τας ανωτέρω υπηρεσίας του άρθρου τούτου διατιθέμενοι Χωρ/κες με πολιτικήν περιβολήν και ταξιδεύοντες ατμοπλοϊκώς, δικαιούνται εισιτηρίου δευτέρας θέσεως. Άρθρ.4.-Αι λεπτομέρειαι της εφαρμογής του παρόντος και ο τρόπος της δικαιολογήσεως των υπό τούτου προβλεπομένων δαπανών εν γένει θα κανονίζωνται, ως προς μεν τας γενικάς διατάξεις δια διαταγών του Υπουργείου Στρατιωτικών, ως προς δε τας παρουσιαζομένας εκάστοτε περιπτώσεις εν τη Χωροφυλακή, δια τοιούτων του Υφυπουρ-γείου Δημοσίας Ασφαλείας εντός πάντοτε των χορηγουμένων πιστώσεων δια του προϋπολογισμού εκάστου έτους. Η ισχύς του παρόντος Αναγκ. Νόμου, άρχεται από της δημοσιεύσεως τούτου εις την Εφημερίδα της Κυβερνήσεως. Πάσα διάταξις αντικειμένη τω παρόντι καταργείται. 